**ZMLUVA O DIELO č. INVxx/2024**

na vykonanie diela: **„Oprava - Oporný múr - cintorín Lamač, BA“**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „**zmluva**“)

medzi zmluvnými stranami:

|  |
| --- |
| **OBJEDNÁVATEĽ** |
| **Obchodné meno:** | **MARIANUM – Pohrebníctvo mesta Bratislavy**  |
| **Právna forma:** | Príspevková organizácia hlavného mesta SR Bratislavy |
| **Sídlo:** | Šafárikovo námestie č. 3, 81102 Bratislava-Staré Mesto |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Československá obchodná banka, a.s. |
| **IBAN:** | SK59 7500 0000 0000 2594 6193 |
| **SWIFT (BIC):** | CEKOSKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, MBA, riaditeľ organizácie |
| **Adresa na doručovanie faktúr, reklamácií a iných písomností:**  | MARIANUM – Pohrebníctvo mesta Bratislavy, Šafárikovo námestie č. 3, 811 02 Bratislava-Staré Mesto, e-mail: xxx |
| **Osoby oprávnené vo veciach:**1. **zmluvných**
2. **technických a TDI („technický dozor“)**
3. **kontroly vykonávania diela a prevzatia diela**
 | 1. Ing. Robert Kováč, MBA, riaditeľ organizácie
2. Ing. Jana Hronská, samostatný odborný referent investícií a správy budov, e-mail: jana.hronska@marianum.sk,

mobil: +421 948 656 7851. Ing. Jana Hronská, samostatný odborný referent investícií a správy budov, e-mail: jana.hronska@marianum.sk,

mobil: +421 948 656 785 |

**a**

|  |
| --- |
| **ZHOTOVITEĽ**  |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie faktúr, reklamácií a iných písomností:**  |  |
| **Osoby oprávnené vo veciach:**1. **zmluvných**
2. **technických**
3. **kontroly vykonávania diela**
4. **odovzdania diela**
 |  |

(objednávateľ a zhotoviteľ spolu ďalej aj ako „**zmluvné strany**“ alebo samostatne ako „**zmluvná strana**“)

**ÚVODNÉ USTANOVENIA**

Zmluva je výsledkom zákazky vyhlásenej objednávateľom ako verejným obstarávateľom v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) v rámci zriadeného DNS „Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce“ s názvom zákazky: „Oprava - Oporný múr - cintorín Lamač, BA“, číslo spisu: MAR 2/2023-015 (ďalej len „**verejné obstarávanie**“).

**Čl. I.**

**PREDMET ZMLUVY a PREDMET DIELA**

1. Predmetom tejto zmluvy je záväzok zhotoviteľa vykonať pre objednávateľa riadne a včas dielo špecifikované v bode 2. tohto článku zmluvy a záväzok objednávateľa vykonané dielo prevziať a zaplatiť zhotoviteľovi cenu za jeho vykonanie.
2. Predmetom diela je **„Oprava - Oporný múr - cintorín Lamač, BA“** na cintoríne Lamač, na Hodonínskej 32, mestská časť Bratislava-Lamač, pozemok na parcele registra „C“ KN p.č. 669/3, k.ú. Lamač (ďalej len „**stavenisko**“), pričom rozsah predmetu diela – špecifikácia stavebných a iných prác, ktoré sú predmetom diela, je bližšie špecifikovaný v rozpočte diela/ výkazu výmer, ktorý tvorí prílohu č. 1 tejto zmluvy (ďalej len „**dielo**“).
3. Zhotoviteľ sa zaväzuje vykonať pre objednávateľa dielo na svoje náklady a na svoje nebezpečenstvo podľa podmienok dohodnutých v tejto zmluve a v súlade s požiadavkami objednávateľa uvedenými vo výzve na predloženie ponuky zo dňa **...................** v rámci verejného obstarávania a dielo riadne dokončiť a včas v dohodnutej lehote odovzdať objednávateľovi. Objednávateľ sa zaväzuje dielo vykonané v súlade s touto zmluvou prevziať a zaplatiť zhotoviteľovi cenu podľa platobných podmienok dohodnutých v tejto zmluve.
4. Zhotoviteľ je povinný realizovať dielo v súlade so špecifickými podmienkami všeobecne záväzných platných a účinných právnych predpisov, a to najmä v súlade so zákonom č. 50/1976 Zb. o územnom plánovaní a stavebnom poriadku (stavebný zákon), zákonom č. 124/2006 Z. z. o bezpečnosti a ochrane zdravia pri práci a o zmene a o doplnení niektorých zákonov, vyhláškou MPSVaR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, nariadením vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vyhláškou MŽP SR č. 453/2000 Z. z. ktorou sa vykonávajú niektoré ustanovenia stavebného zákona, vyhláškou MŽP SR č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, zákonom č. 543/2002 Z. z. o ochrane prírody a krajiny a v súlade so zákonom č. 254/1998 Z. z. o verejných prácach, ako aj v súlade s príslušnými normami STN a EN.
5. Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky realizácie diela a že disponuje takými kapacitami a odbornými znalosťami, ktoré sú na riadne a včasné vykonanie diela potrebné.
6. Zhotoviteľ sa zaväzuje pri realizácii diela dodržiavať príslušné predpisy na zaistenie BOZP a pri odborných prácach pracovať s pracovníkmi, ktorí majú na tieto úkony potrebnú odbornú spôsobilosť. Prílohu č. 3 tejto zmluvy tvorí doklad o vykonaných odborných skúškach pracovníkov, ktorý je potrebný k vykonaniu diela a ktorý bol objednávateľovi predložený v súlade s výzvou na predloženie ponuky.
7. V prípade potreby vykonania prác navyše, bude objednávateľ postupovať v zmysle zákona č. 343/2015 Z. z.

o verejnom obstarávaní a o zmene a doplnení niektorých zákonov vznení neskorších predpisov.

1. **Zhotoviteľ** si na vlastné náklady **zabezpečí geodetické práce** (pred realizáciou a po realizácii diela),

**koordinátora BOZP, koordinátora dokumentácie, povolenie na záber verejného priestranstva, prípadne**

**rozkopávkové povolenie a dočasné dopravné značenie.**

1. Zhotoviteľ sa počas realizácie diela zaväzuje udržiavať čistotu a poriadok verejných priestorov a miestnych komunikácií v okolí staveniska. Prípadné pokuty za znečistenie znáša zhotoviteľ.
2. Podkladom na uzavretie tejto zmluvy o dielo sú:
3. rozpočet diela (príloha č.1 zmluvy),
4. projektová dokumentácia odovzdaná zhotoviteľovi pri podpise zmluvy (príloha č. 2 zmluvy),
5. doklad o vykonaných odborných skúškach pracovníkov zhotoviteľa na zaistenie BOZP (príloha č. 3 zmluvy),
6. zoznam subdodávateľov, resp. vyhlásenie zhotoviteľa, že dielo vykoná bez subdodávateľov (príloha č. 4 zmluvy).

**Čl. II.**

**KVALITA DIELA**

1. Dielo musí byť vykonané v súlade s touto zmluvou a prílohami zmluvy a nesmie mať žiadne vady a nedorobky brániace jeho riadnemu užívaniu.
2. Zhotoviteľ sa zaväzuje odovzdať dielo v celku a v lehotách a spôsobom uvedeným v článku IV. tejto zmluvy, ak sa zmluvné strany písomne nedohodnú na odovzdaní a prevzatí diela inak.
3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
4. Zhotoviteľ podpisom tejto zmluvy potvrdzuje, že sa v celom rozsahu oboznámil s rozsahom a povahou predmetu diela, so zmluvou a jej prílohami, s príslušnými všeobecne záväznými právnymi predpismi a príslušnými normami STN a EN a ďalšími podkladmi podľa tejto zmluvy a nemá k ich správnosti a úplnosti žiadne výhrady. Zhotoviteľovi sú známe všetky technické, kvalitatívne a iné podmienky potrebné k vykonaniu diela.
5. Zhotoviteľ je povinný dokladovať kvalitu vykonaných prác od začiatku až po ukončenie a odovzdanie diela týmito dokumentmi:

a) správou o vykonaní prác a opisom vykonaných zmien a odchýlok od projektovej dokumentácie

b) predložením potvrdeného projektu so zakreslením zmien a odchýlok od projektovej dokumentácie schválenej v stavebnom konaní,

c) zápismi, protokolmi a osvedčeniami o vykonaných skúškach kvality použitých materiálov a technológií

skúšky predpísané projektovou dokumentáciou

d) záručné listy použitých výrobkov, ktoré dostal od ich výrobcov.

e) zápismi zo stavebného denníka,

f) dokladmi o preukázaní zhody, vyhláseniami o zhode, atestami, certifikátmi použitých a zabudovaných

v ýrobkov na zhotovenom diele,

g) potvrdením správcu skládky o prijatí stavebných odpadov - originálmi vážnych lístkov vo fakturovanom

množstve a v zmysle PD overenej v stavebnom konaní,

h) zápisom o odstránení vád a nedorobkov zistených v odovzdávaco - preberacom konaní medzi

zhotoviteľom a objednávateľom, resp. v kolaudačnom konaní,

i) preberacím protokolom o odovzdaní a prevzatí diela,

j) geodetickým predrealizačným zameraním - vytýčenie pozemku a lS odborne spôsobilými osobami,

 vo formáte .dwg (2 x tlač, 1 x USB nosič),

k) geodetickým porealizačným zameraním - zameranie skutočného stavu vo formáte.dwg (2 x tlač, 1 x USB

nosič), vypracované odborne spôsobilým geodetom + dokladom o odovzdaní zamerania správcovi

digitálnej siete.

o/ koncept konečnej faktúry na odsúhlasenie.

 **V opačnom prípade má dielo vady.**

**Čl. III.**

**CENA DIELA**

1. Zmluvné strany sa dohodli na maximálnej cene diela za dohodnutých podmienok a v zmysle zákona NRSR č. 18/1996 Z. z. o cenách vo výške **xxx** eur bez DPH, slovom **xxx** bez DPH (a to v zmysle článku III. bodu 2. zmluvy). K cene bude účtovaná daň z pridanej hodnoty (DPH) v zmysle zákona č. 222/2004 Z. z. o dani z pridanej hodnoty.
2. Cena diela:

|  |  |  |  |
| --- | --- | --- | --- |
|  | **Cena bez DPH eur** | **DPH (20 %)****eur** | **Cena spolu s DPH****eur** |
| **Cena celkom** | **xxx** | **xxx** | **xxx** |

(ďalej len **„cena diela“**)

1. Podrobná špecifikácia ceny diela s vymedzením kvalitatívnych a dodacích podmienok je uvedená v prílohe č. 1 tejto zmluvy - rozpočet diela. Do tejto ceny započíta aj náklady súvisiace so zabezpečením koordinátora BOZP, geodetických prác, dočasného dopravného značenia, rozkopávkových povolení, atď.. Cenu diela špecifikovanú v bode 2. tohto článku zmluvy nie je možné jednostranne zmeniť.
2. Objednávateľ neposkytne zhotoviteľovi žiadne zálohy alebo preddavky.
3. Cena diela je konečná a zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce, činnosti a náklady zhotoviteľa, ktoré sú potrebné pre riadne a včasné vykonanie diela a odovzdanie a prevzatie diela na základe preberacieho protokolu.
4. Cena diela kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:
5. splnenie technicko-kvalitatívnych parametrov uvedených v:
	* technických normách a predpisoch, platných na území Slovenskej republiky,
	* normách a technických podmienkach uvedených v projektovej dokumentácii a vo výzve na predloženie ponuky,
6. splnenie podmienok realizácie diela:
	* vykonanie kontrolných a preukazných skúšok materiálov, prvkov, strojov, zariadení a konštrukcií,
	* úhrada spotrebovaných energií počas realizácie diela,
	* úhrada vodného a stočného v priebehu vykonávania diela,
	* náklady na odvoz a poplatky za uloženie prebytočného výkopu a stavebného odpadu,
	* náklady na odvoz prebytočného materiálu,
	* náklady na zriadenie a používanie telefónu, internetu pre potreby vykonávania diela,
	* náklady súvisiace s bezpečnosťou a ochranou zdravia pri práci počas vykonávania diela,
	* náklady na zaistenie bezpečnosti technických zariadení počas vykonávania diela,
	* náklady vynaložené na požiarnu ochranu v priebehu vykonávania diela,
	* poistenie diela (vrátane poistenia zhotoviteľa za škody spôsobené činnosťou zhotoviteľa objednávateľovi a tretím osobám),
	* colné a dovozné poplatky,
	* náklady na vlastnú vodorovnú a zvislú dopravu,
	* náklady spojené s obmedzeným priestorom staveniska,
	* náklady na použitie zdvižnej techniky,
	* náklady na zabezpečenie vykonávania stavebných prác v neobvyklých podmienkach a v nepriaznivom počasí,
	* náklady na zariadenie, prevádzku, údržbu a vypratanie staveniska,
	* náklady na udržiavanie čistoty a poriadku na stavenisku a v jeho bezprostrednom okolí.
7. Zhotoviteľ sa nemôže dovolávať a uplatňovať nároky na zvýšenie ceny diela v prípadoch:
8. vlastných chýb,
9. nepochopenia výzvy na predloženie ponuky,
10. nedostatkov riadenia a koordinácie činností pri príprave a realizácii diela,
11. zvýšenia cien dodávok a prác potrebných pre vykonanie diela,
12. zvýšenia cien energií a cien PHM potrebných pre vykonanie diela.
13. Ako podklad pre ocenenie diela, z ktorého vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok, boli predložené:
* výzva na predloženie ponuky k predmetnej zákazke,
* projektová dokumentácia pri oprave asfaltového chodníka,
* výkaz výmer.
1. Bez písomného súhlasu objednávateľa nemôžu byť na vykonanie diela použité iné materiály a zariadenia alebo vykonané zmeny oproti rozpočtu diela. Zhotoviteľ zodpovedá za to, že pri realizácii diela nepoužije materiál, o ktorom je v čase jeho zabudovania známe, že je škodlivý, je po záručnej dobe alebo vykazuje iné vady a nedostatky. Zámenu materiálov a výrobkov musí písomne potvrdiť objednávateľ prostredníctvom osoby oprávnenej konať vo veciach technických.
2. Objednávateľ je oprávnený pred realizáciou diela redukovať rozsah prác, prípadne zámenu materiálov v porovnaní s rozpočtom diela v rozsahu najviac 15% z ceny diela.
3. Objednávateľ je oprávnený v priebehu realizácie diela požadovať zámeny materiálu a zhotoviteľ je povinný na tieto zámeny pristúpiť. Požiadavky na zámenu materiálu musia byť vykonané písomne prostredníctvom osoby oprávnenej konať vo veciach technických v zmysle záhlavia tejto zmluvy. Zhotoviteľ má právo na prípadnú úhradu preukázaných nákladov, pokiaľ k zámene dôjde až počas zabudovávania materiálov. Všetky skutočnosti musia vopred písomne odsúhlasiť zmluvné strany prostredníctvom osôb oprávnených konať vo veciach technických v zmysle záhlavia tejto zmluvy.

**Čl. IV.**

**ČAS a MIESTO PLNENIA**

1. Zhotoviteľ sa zaväzuje vykonať dielo v súlade s termínmi stanovenými vo výzve na predkladanie ponúk a touto zmluvou:
2. protokolárne prevzatie staveniska: **do piatich (5) pracovných dní odo dňa účinnosti zmluvy** (t.j. od dňa, ktorý nasleduje po dni zverejnenia zmluvy v CRZ),
3. začatie realizácie diela: **do piatich (5) pracovných dní odo dňa prevzatia staveniska**,
4. riadne vykonanie diela a protokolárne odovzdanie diela bez vád a nedorobkov objednávateľovi**: najneskôr do piatich (5) mesiacov od protokolárneho prevzatia staveniska**.
5. Miestom vykonania diela je: cintorín Lamač, na Hodonínskej 32, mestská časť Bratislava-Lamač, k.ú. Lamač, pozemok na parcele registra „C“ KN p.č. 669/3, pozemok zapísaný na LV č.  867, pre okres: Bratislava IV, obec: Bratislava-Lamač, k.ú. Lamač.
6. Zhotoviteľ je povinný bez meškania písomne (aj v texte e-mailu) informovať objednávateľa o vzniku akejkoľvek udalosti, ktorá bráni alebo sťažuje riadnemu vykonávaniu diela a riadnemu a včasnému vykonaniu a protokolárnemu odovzdaniu diela bez vád a nedorobkov.
7. Dodržanie termínov podľa bodu 1. tohto článku zmluvy je podmienené riadnym a včasným spolupôsobením objednávateľa dohodnutým v tejto zmluve. Ak objednávateľ poruší svoju povinnosť spolupôsobiť riadne a včas a z toho dôvodu bude nevyhnutné prerušiť vykonávanie diela, lehota na vykonanie diela sa predlžuje o dobu prerušenia vykonávania diela. Dobu prerušenia vykonávania diela potvrdí zástupca objednávateľa uvedený v záhlaví tejto zmluvy ako osoba oprávnená konať vo veciach technických a kontroly vykonávania diela.
8. Ak je zhotoviteľ v omeškaní so svojou povinnosťou vykonať a odovzdať objednávateľovi dielo riadne a včas v súlade s bodom 1. písm. c. tohto článku zmluvy, má objednávateľ nárok na zaplatenie zmluvnej pokuty (vo výške dohodnutej podľa článku IX. bod 1. zmluvy) ako aj nárok na náhradu škody v celom jej rozsahu, ktorá objednávateľovi vznikla omeškaním zhotoviteľa s riadnym a včasným plnením, pričom zmluva zostáva v platnosti až do jej ukončenia spôsobom uvedeným v tejto zmluve. Objednávateľ poskytne zhotoviteľovi písomne dodatočnú lehotu na splnenie povinnosti, ktorá však nemá vplyv na povinnosť zhotoviteľa zaplatiť zmluvnú pokutu a náhradu škody, ktorá objednávateľovi vznikla v dôsledku omeškania zhotoviteľa s plnením povinnosti vykonať a odovzdať objednávateľovi dielo riadne a včas podľa bodu 1. písm. c. tohto článku zmluvy. Ak zhotoviteľ nesplní svoju povinnosť ani v dodatočne poskytnutej lehote, objednávateľ je oprávnený od zmluvy odstúpiť ako pre podstatné porušenie zmluvnej povinnosti.

**Čl. V.**

**PLATOBNÉ PODMIENKY**

1. Po riadnom vykonaní a odovzdaní diela objednávateľovi na základe písomného odovzdávacieho a preberacieho protokolu zhotoviteľ vystaví súpis vykonaných prác a dodávok, ktoré ocení podľa položiek uvedených v rozpočte diela, ktorý tvorí prílohu č. 1 zmluvy. K súpisu vykonaných prác a dodávok sa vyjadrí do piatich (5) pracovných dní od jeho doručenia zástupca objednávateľa. Ak má súpis vykonaných prác a dodávok vady, zástupca objednávateľa ho vráti zhotoviteľovi bez zbytočného odkladu na prepracovanie. Na základe písomne potvrdeného súpisu vykonaných prác a dodávok a ich ocenenia zástupcom objednávateľa je zhotoviteľ oprávnený vystaviť objednávateľovi konečnú faktúru.
2. Faktúra je splatná do tridsiatich (30) dní od jej doručenia objednávateľovi. Ak má doručená faktúra vecné a formálne nedostatky a nespĺňa náležitosti daňového dokladu alebo náležitosti určené všeobecne záväzným právnym predpisom a náležitosti dohodnuté v tejto zmluve (nie je k nej pripojený odsúhlasený súpis vykonaných prác a dodávok a objednávateľom potvrdený preberací protokol), objednávateľ má právo faktúru vrátiť zhotoviteľovi na prepracovanie do lehoty splatnosti faktúry. V takomto prípade prestane platiť pôvodná lehota splatnosti a nová lehota splatnosti začne plynúť dňom nasledujúcim po dni doručenia opravenej faktúry objednávateľovi.
3. Objednávateľ uhradí faktúru bezhotovostným prevodom fakturovanej sumy na bankový účet zhotoviteľa uvedený vo faktúre. Objednávateľ nie je v omeškaní s úhradou faktúry, ak v posledný deň lehoty zadá príkaz na jej úhradu svojmu peňažnému ústavu.
4. Objednávateľ je oprávnený zadržať sumu vo výške 10 % z ceny faktúry vystavenej zhotoviteľom za účelom zabezpečenia riadneho plnenia zmluvy alebo nárokov zo zmluvy alebo odstránenia prípadných vád a nedorobkov diela (vrátane drobných vád a nedorobkov po odovzdaní diela), ktoré boli písomne špecifikované zmluvnými stranami pri odovzdávaní a preberaní diela v preberacom protokole alebo ktoré vznikli po odovzdaní diela, a to až do odstránenia týchto vád a nedorobkov. Objednávateľ je povinný písomne (aj v texte e-mailu) oznámiť dodávateľovi uplatnenie práva na zádržné najneskôr v lehote splatnosti faktúry. Objednávateľ je povinný vyplatiť dodávateľovi zádržné do tridsiatich (30) dní po tom, čo ho zhotoviteľ o vyplatenie zádržného písomne (aj v texte e-mailu) požiadal a preukázal odstránenie vád a nedorobkov plnenia kópiou odovzdávacieho a preberacieho protokolu písomne potvrdeného objednávateľom. Objednávateľ je oprávnený započítať svoju pohľadávku voči zhotoviteľovi aj voči zádržnému podľa tohto bodu zmluvy.
5. Zhotoviteľ sa zaväzuje, že svoje práce vyúčtuje overiteľným spôsobom tak, že k  faktúre bude priložený objednávateľom potvrdený súpis vykonaných prác a dodávok a preberací protokol o odovzdaní a prevzatí diela bez vád a nedorobkov. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.
6. Vystavené faktúry (vrátane penalizačných faktúr a faktúr uplatňujúcich náhradu škody a pod.) si zmluvné strany môžu doručovať aj elektronicky bez nutnosti kvalifikovaného elektronického podpisu faktúry, a to prostredníctvom prílohy e-mailu v pdf. formáte alebo inom vhodnom formáte faktúry na e-mailovú adresu uvedenú v záhlaví tejto zmluvy alebo prostredníctvom poštovej prepravy doporučene na adresu pre doručovanie faktúr uvedenú v záhlaví tejto zmluvy alebo prostredníctvom osobného odovzdania s písomným potvrdením o odovzdaní a prevzatí faktúry osobami oprávnenými vo veciach kontroly vykonávania diela/ technických v zmysle záhlavia tejto zmluvy.
7. Faktúra musí obsahovať najmä tieto údaje:
8. meno a priezvisko zdaniteľnej osoby alebo názov zdaniteľnej osoby, adresu jej sídla, miesta podnikania, prevádzkarne, bydliska alebo adresu miesta, kde sa obvykle zdržiava a jej identifikačné číslo pre daň, pod ktorým tovar alebo službu dodala,
9. názov príjemcu tovaru alebo služieb, adresu jeho sídla/ prevádzkarne a jeho identifikačné číslo pre daň, pod ktorým mu bol dodaný tovar alebo pod ktorým mu bola dodaná služba,
10. označenie diela,
11. označenie a číslo zmluvy,
12. poradové číslo faktúry,
13. ustanovenie zmluvy, ktoré oprávňuje fakturovať,
14. deň zdaniteľného plnenia,
15. deň vystavenia faktúry, deň odoslania a deň splatnosti faktúry,
16. označenie peňažného ústavu a číslo účtu v tvare IBAN, na ktorý sa má platiť,
17. fakturovaná základná suma bez DPH, suma s DPH a celková fakturovaná suma v eurách,
18. pečiatka a podpis oprávnenej osoby.
19. Objednávateľ je oprávnený započítať svoju pohľadávku (splatnú pohľadávku alebo nesplatnú pohľadávku), ktorá mu vznikla voči zhotoviteľovi z akéhokoľvek ich právneho vzťahu so zhotoviteľom (vrátane zmluvných pokút, úrokov z omeškania, iných sankcií, nároku na náhradu škody a pod.) oproti akejkoľvek splatnej pohľadávke alebo nesplatnej pohľadávke zhotoviteľa voči objednávateľovi. Objednávateľ je povinný písomne informovať zhotoviteľa o započítaní pohľadávok..
20. Objednávateľ si vyhradzuje právo:
	1. odúčtovať (započítať) z fakturácie vystavenej zhotoviteľom všetky splatné alebo nesplatné nároky objednávateľa na zaplatenie zmluvnej pokuty a/alebo náhrady škody, ktoré objednávateľovi vzniknú/ vznikli voči zhotoviteľovi nedodržaním zmluvných podmienok tejto zmluvy,
	2. neuhradiť faktúru zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov,
	3. odpočítať náklady za energie a vodu, ak stav odberu bol zmluvnými stranami vykonaný odpočtom z podružného merača zapísaným a potvrdeným oboma zmluvnými stranami.
21. Ak je zhotoviteľ v omeškaní s platbami svojim subdodávateľom alebo dodávateľom služieb dlhšie než tridsať (30) dní , objednávateľ má právo (nie povinnosť) uhradiť tieto platby priamo subdodávateľom alebo dodávateľom zhotoviteľa. Uhradené čiastky odpočíta od svojich záväzkov voči zhotoviteľovi. Objednávateľ je povinný priamu úhradu platieb subdodávateľom alebo dodávateľom zhotoviteľa vopred písomne (aj v texte e-mailu) zhotoviteľovi oznámiť.

**Čl. VI.**

**PODMIENKY VYKONANIA DIELA**

1. **Odovzdanie staveniska**
	1. Zhotoviteľ je povinný vopred oznámiť objednávateľovi, a to v súlade s lehotou podľa čl. IV. bod 1. písm. a. zmluvy, deň protokolárneho prevzatia staveniska.
	2. Zhotoviteľ vykoná dielo na svoje vlastné náklady a na vlastné nebezpečenstvo.
	3. Objednávateľ odovzdá protokolárne zhotoviteľovi stavenisko a zhotoviteľ preberie od objednávateľa stavenisko v lehote podľa článku IV. bod 1. zmluvy.
	4. Ak zhotoviteľ poruší svoju povinnosť prevziať stavenisko riadne a včas, a to aj po dodatočnej lehote poskytnutej mu objednávateľom, má objednávateľ právo od zmluvy odstúpiť ako pre podstatné porušenie zmluvnej povinnosti.
	5. Ku dňu začatia stavebných prác zástupca objednávateľa určí preverený bod napojenia  pre odber elektrickej energie a vody pre potreby vykonania diela.
	6. Ak bude zhotoviteľ odoberať pri prácach na stavbe energie a vodu objednávateľa, je povinný v deň prevzatia staveniska zabezpečiť a namontovať na vlastné náklady podružné meracie zariadenia odberu energií a vody. Po vykonaní diela zmluvné strany spoločne odpíšu stav spotreby energií a vody z podružného merača a stav potvrdia svojím podpisom.
	7. Zhotoviteľ je povinný zaplatiť náklady spojené s odberom energií a vody v zmysle odpísaného a potvrdeného stavu z podružného merača najneskôr do pätnástich (15) dní od doručenia faktúry objednávateľom. Objednávateľ je oprávnený jednostranne započítať na úhradu za cenu diela vyúčtovanie nákladov za odber energií a vody v zmysle odpísaného a potvrdeného stavu.
	8. Odmietnutie prevzatia staveniska zhotoviteľom z dôvodu, za ktorý nezodpovedá objednávateľ, sa považuje za podstatné porušenie tejto zmluvy. Zhotoviteľ zodpovedá objednávateľovi za škodu, ktorá objednávateľovi vznikla neprevzatím staveniska v dohodnutej lehote.
	9. Skutočnosti podľa predchádzajúcich bodov tohto článku zmluvy budú zaznamenané do protokolu o odovzdaní a prevzatí staveniska.
	10. Na stavenisko môžu vstupovať iba poverení zamestnanci objednávateľa alebo zhotoviteľa, príp. nimi poverené tretie osoby.
	11. Ak budú prácami dotknuté inžinierske siete, v prípade činností v blízkosti jestvujúcich inžinierskych sietí je potrebné sa riadiť pokynmi správcov sietí a na základe geodetického zamerania inžinierskych sietí, ktoré si zabezpečí zhotoviteľ.
2. **Povinnosti objednávateľa**
	1. Objednávateľ odovzdá zhotoviteľovi jedno (1) vyhotovenie projektovej dokumentácie opravy oporného múru, v tlačenej forme – príloha 2.

Všetky ostatné písomné podklady, ktoré sú potrebné k vykonaniu diela odovzdá objednávateľ zhotoviteľovi  pri podpise tejto zmluvy, najneskôr pri odovzdaní staveniska.

* 1. Objednávateľ zvoláva a riadi najmenej jeden krát za týždeň kontrolu stavebných prác za účasti poverených zástupcov objednávateľa a zhotoviteľa, z ktorej vyhotoví záznam, ktorý doručí účastníkom stretnutia.
	2. Zodpovedný zástupca objednávateľa bude sledovať, či sa práce vykonávajú v súlade s touto zmluvou, podľa dohovorených podmienok (kontrola stavebných prác). Na nedostatky zistené v priebehu prác zodpovedný zástupca upozorňuje písomne bez meškania.
	3. Objednávateľ prostredníctvom osôb oprávnených konať za objednávateľa, ktoré sú špecifikované v záhlaví tejto zmluvy, je oprávnený kontrolovať dielo v každom stupni jeho vykonávania. Ak objednávateľ pri kontrole zistí, že zhotoviteľ porušuje svoje povinnosti, má právo zhotoviteľa požiadať, aby odstránil vady vzniknuté vadným vykonávaním diela a ďalej ho vykonával riadne. Ak zhotoviteľ v primeranej lehote, dohodnutej so zástupcom objednávateľa, vady neodstráni alebo pokračuje vo vadnom vykonávaní diela, považuje sa to za podstatné porušenie zmluvy, ktoré oprávňuje objednávateľa odstúpiť od zmluvy.
1. **Povinnosti zhotoviteľa**
	1. Zhotoviteľ je pri vykonávaní diela povinný dodržiavať všetky podmienky pre vykonanie diela uvedené v tejto zmluve.
	2. Zhotoviteľ je povinný dodržiavať pokyny dané mu objednávateľom počas vykonávania diela a týkajúce sa diela.
	3. Ak pri vykonávaní diela má dôjsť k zakrytiu dovtedy vykonaných prác alebo častí diela, je zhotoviteľ povinný bez zbytočného odkladu písomne (aj v texte e-mailu) vyzvať objednávateľa na kontrolu realizovaného diela v stavebnom denníku. Z dôvodu operatívnosti zhotoviteľ písomne (aj v texte e-mailu) oznámi vopred predpokladanú hodinu a deň kontroly zakrývaných prác, resp. častí diela. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené.
	4. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa diela, ktoré mu vydal objednávateľ počas vykonávania diela, ak zhotoviteľ mohol túto nevhodnosť zistiť pri vynaložení odbornej starostlivosti.
	5. Ak zhotoviteľ zistí skryté prekážky na mieste, kde má dielo vykonať a ktoré mu bránia vykonať dielo riadne, je povinný ihneď takéto prekážky oznámiť objednávateľovi, a ak sa nedajú odstrániť, navrhnúť objednávateľovi zmenu diela.
	6. Zhotoviteľ je povinný zabezpečiť dielo, resp. stavenisko proti krádeži a poškodeniu. Zhotoviteľ znáša nebezpečenstvo škody na vykonávanom diele až do času odovzdania staveniska a protokolárneho odovzdania diela objednávateľovi. Zhotoviteľ na vlastné náklady zabezpečí čistotu komunikácie a verejných priestorov po výjazde vozidiel zo staveniska. V prípade znečistenia priľahlých miestnych komunikácií a verejných priestorov pri vykonávaní diela zhotoviteľ zabezpečí ich pravidelné a bezodkladné čistenie.
	7. Zhotoviteľ je povinný zabezpečiť poistenie diela na dobu realizácie diela.
	8. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a vykonáva také bezpečnostné opatrenia, aby nedošlo k ohrozeniu osôb v okolí staveniska.
	9. Zhotoviteľ zabezpečí na vlastné náklady osobné ochranné pomôcky na ochranu zdravia pracovníkov zhotoviteľa, resp. jeho subdodávateľov. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavenisku/ boli riadne a preukázateľne oboznámení a zaškolení v oblasti bezpečnosti a ochrany zdravia pri práci podľa osobitných predpisov (ďalej len „**BOZP**“) a dodržiavali predpisy, pokyny, zásady a pracovné postupy na zaistenie BOZP počas vykonávania diela. Zhotoviteľ je povinný predložiť objednávateľovi najneskôr pri prevzatí staveniska potvrdenia o oboznámení a zaškolení pracovníkov o BOZP a o požiarnej ochrane. Tieto potvrdenia predkladať vždy s nástupom každého nového pracovníka na stavenisko. Nepredloženie potvrdenia o BOZP v zmysle predchádzajúcej vety sa považuje za podstatné porušenie zmluvnej povinnosti z dôvodu, ktorého je objednávateľ oprávnený od zmluvy odstúpiť.
	10. Zhotoviteľ nesmie počas realizácie diela znížiť štandard, rozsah, kvalitu, životnosť a akosť dodávok materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované technickou špecifikáciou diela.
	11. Zhotoviteľ je povinný počas realizácie plne rešpektovať všeobecné technické požiadavky  a vykonať dielo v súlade s nimi. Zhotoviteľ je povinný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát preukázania zhody platný pre EÚ, ak sa zhotoviteľ nedohodne s objednávateľom inak.
	12. Zhotoviteľ bude udržiavať všetky nástroje, zariadenia, stroje a ostatné veci potrebné na vykonanie diela v náležitom technickom stave, bude udržovať poriadok a čistotu na mieste realizácie diela a v jeho bezprostrednom okolí a je  povinný odstraňovať odpady a nečistoty  vzniknuté z  jeho činnosti. Zhotoviteľ je povinný všetok odpad, ktorý vznikne v súvislosti s vykonávaním diela vytriediť a zneškodniť v súlade so zákonom o odpadoch a ostatnými súvisiacimi všeobecne záväznými právnymi predpismi, o čom zhotoviteľ odovzdá objednávateľovi doklad (vážny lístok) najneskôr pri preberacom konaní.
	13. Zhotoviteľ zabezpečí koordináciu svojich subdodávateľov, ak dielo vykonáva prostredníctvom subdodávateľov.
	14. Počas realizácie diela zhotoviteľ zabezpečí také opatrenia, ktorými bude minimalizovaný negatívny vplyv diela na okolie a životné prostredie a nedôjde k spôsobeniu škôd na cudzom majetku.
	15. Zhotoviteľ nesie zodpovednosť za funkčnosť inžinierskych sietí počas doby vykonávania diela. V prípade poškodenia inžinierskych sietí počas vykonávania diela je zhotoviteľ povinný ich opraviť na vlastné náklady.
	16. Zhotoviteľ je povinný zabezpečiť počas vykonávania diela prejazd automobilov s prednostným právom jazdy.
	17. Pri výkone diela prostredníctvom subdodávateľa je zhotoviteľ plne zodpovedný objednávateľovi rovnako akoby dielo vyhotovil sám.
	18. Zhotoviteľ vyhlasuje, že má uzatvorenú poistnú zmluvu na poistenie diela a poistenie zodpovednosti za škodu spôsobenú pri výkone svojej činnosti, ktorá kryje aj prípadnú škodu spôsobenú objednávateľovi pri plnení tejto zmluvy alebo spôsobenú vadným plnením zhotoviteľa s tým, že výška poistného krytia musí byť primeraná záväzku zhotoviteľa z tejto zmluvy. Potvrdenie o poistení predloží zhotoviteľ objednávateľovi najneskôr pri podpise tejto zmluvy.
	19. Zhotoviteľ musí vykonať také opatrenia na stavenisku, aby nedochádzalo k porušeniu dobrých mravov zo strany pracovníkov zhotoviteľa (zákaz použitia alkoholických nápojov, drog a iných nedovolených omamných a psychotropných látok, zamedzenie nevhodného správania a pod.).
	20. Zhotoviteľ bude vo veciach plnenia tejto zmluvy spolupracovať s povereným zástupcom objednávateľa (so stavebným dozorom) a autorským dozorom. Prípadnú zmenu v osobe zodpovedného zástupcu zhotoviteľa, riadiaceho výkon diela, oznámi zhotoviteľ objednávateľovi písomne vopred (aj v texte e-mailu).
	21. Zhotoviteľ je povinný objednávateľa upozorniť na každú potrebnú zmenu niektorého z ustanovení tejto zmluvy a navrhnúť primerané nové riešenie vo vykonávaní diela podľa potrieb vyplývajúcich z jeho činnosti, v opačnom prípade zodpovedá za škody, ktoré v dôsledku nesplnenia tejto povinnosti vzniknú.
	22. Na stavenisko môžu vstupovať iba poverení zamestnanci objednávateľa alebo zhotoviteľa, príp. nimi poverené tretie osoby.

**Čl. VII.**

**ODOVZDANIE A PREVZATIE DIELA**

1. Povinnosť vykonať dielo riadne a včas splní zhotoviteľ odovzdaním diela objednávateľovi v zmluve dohodnutom termíne bez vád a nedorobkov (vrátane príslušných dokladov) na základe písomného preberacieho protokolu o odovzdaní a prevzatí diela.
2. Ak všeobecne záväzné právne predpisy a technické normy alebo táto zmluva určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela, v opačnom prípade má dielo vady.
3. Pripravenosť na odovzdanie diela je zhotoviteľ povinný oznámiť objednávateľovi písomne (aj v texte e-mailu) najmenej tri (3) pracovné dni vopred.
4. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi a záväznými normami. K odovzdaniu a prevzatiu diela pripraví zhotoviteľ všetky príslušné doklady v zmysle článku II. bodu 5. tejto zmluvy, ak sa nedohodne s objednávateľom inak. V opačnom prípade má dielo vady.
5. Zhotoviteľ je povinný pri odovzdaní a prevzatí diela odovzdať dielo vyčistené od neporiadku, odpadu a zvyšných materiálov spolu so záberom plôch využívaných na vykonanie diela tak, aby bolo možné dielo riadne prevziať a užívať. V opačnom prípade má dielo vady.
6. Ak pri preberaní diela objednávateľ zistí, že dielo má akékoľvek vady alebo nedorobky, dielo sa nepovažuje za vykonané riadne a včas, objednávateľ dielo neprevezme a spíše so zhotoviteľom zápis o zistených vadách a nedorobkoch a spôsobe a termíne ich odstránenia. Ak ide iba o drobné vady a nedorobky, objednávateľ môže plnenie dodávateľa prevziať a o drobných vadách a nedorobkoch a termíne a spôsobe ich odstránenia spísať zápis.
7. Za účelom riadneho odstránenia akýchkoľvek vád a nedorobkov má objednávateľ právo uplatniť zádržné v zmysle čl. V. bod 4. tejto zmluvy.
8. Zhotoviteľ má povinnosť odstrániť vady a nedorobky a odovzdať dielo objednávateľovi bez zbytočného odkladu, resp. v lehote poskytnutej objednávateľom. Ak zhotoviteľ nesplní svoju povinnosť ani v dodatočne poskytnutej lehote, objednávateľ je oprávnený od zmluvy odstúpiť pre podstatné porušenie zmluvnej povinnosti.
9. Vadou sa rozumie odchýlka v kvalite, rozsahu a parametroch diela stanovených projektom, touto zmluvou alebo všeobecne záväznými predpismi a normami. Zhotoviteľ zodpovedá aj za vady, ktoré existovali pred odovzdaním diela, ale stali sa zjavné až po odovzdaní diela (skryté vady). Vadou/nedorobkom sa rozumie aj nedokončená práca/dielo oproti tomu, ako bolo dohodnuté v zmluve.
10. Dokladom o vykonaní diela zhotoviteľom je zmluvnými stranami podpísaný protokol o odovzdaní a prevzatí diela, ktorého návrh pripraví objednávateľ.
11. Zhotoviteľ je povinný pri odovzdaní diela vypratať stavenisko, zvyšný materiál a odpad na stavenisku tak, aby mohol objednávateľ dielo riadne prevziať a užívať. Stavenisko je zhotoviteľ povinný úplne vypratať a upraviť do do dňa protokolárneho odovzdania a prevzatia diela.

**Čl. VIII.**

**ZMENY DIELA**

1. Zmluvu možno zmeniť počas jej trvania bez nového verejného obstarávania iba v súlade s § 18 zákona o verejnom obstarávaní. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne
2. Ak objednávateľ požaduje zmenu zmluvy, zmluvné strany dohodli nasledovný postup:
	1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.
	2. Zhotoviteľ v lehote do desiatich (10) pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny diela požadovanej objednávateľom. Pri ocenení zmeny diela postupuje zhotoviteľ nasledovne:
	3. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,
	4. pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,
	5. v prípade, že kalkulácia ceny nebude predložená alebo nedôjde k dohode zmluvných strán, práce budú ocenené na základe smerných orientačných cien, vypočítaných prostredníctvom kalkulačného a rozpočtového programu CENKROS, na obdobie, v ktorom budú práve vykonávané,
	6. nevykonané práce budú odpočítavané podľa rozpočtu.
	7. Objednávateľ v lehote do piatich (5) pracovných dní odo dňa doručenia ocenenia zmeny diela, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny diela, alebo zmenu zamietne.
	8. Ak objednávateľ súhlasí s ocenením zmeny diela, zmluvné strany uzavrú dodatok k zmluve v zmysle bodu 1. tohto článku zmluvy.
3. Ak rozsah zmien dodatočne požadovaných objednávateľom má vplyv na termín vykonania diela, zmluvné strany sú oprávnené pristúpiť k zmene termínu vykonania diela.
4. Naviac práce je zhotoviteľ oprávnený vykonať iba v nevyhnutnej miere a z dôvodu na strane objednávateľa napr. po chybe v predloženej technickej špecifikácii. Vykonanie naviac prác sú zmluvné strany povinné písomne odsúhlasiť v dodatku zmluvy.
5. Ak zmenu diela bude požadovať zhotoviteľ, zmluvné strany postupujú analogicky podľa bodu 2. a nasl. tohto článku zmluvy. Práce navyše, ktoré budú požadované zo strany zhotoviteľa, môžu byť realizované iba na základe dodatku k zmluve.

**Čl. IX.**

**SANKCIE**

1. Zhotoviteľ je povinný zaplatiť objednávateľovi zmluvnú pokutu vo výške 0,1 % z celkovej ceny diela bez DPH za každý aj začatý deň omeškania s plnením povinnosti zhotoviteľa vykonať a odovzdať dielo objednávateľovi riadne a včas v súlade s termínom dohodnutým v článku IV. bod 1. písm. c. tejto zmluvy. Zhotoviteľ je povinný zaplatiť objednávateľovi zmluvnú pokutu vo výške 0,5 % z celkovej ceny diela bez DPH za každý aj začatý deň omeškania s plnením povinnosti vykonať a odovzdať dielo riadne a včas v súlade s termínom uvedeným v článku IV. bod 1. tejto zmluvy, ak je zhotoviteľ v omeškaní s plnením povinnosti odovzdať dielo riadne a včas o viac ako tridsať (30) dní.
2. Objednávateľ je povinný zaplatiť zmluvnú pokutu vo výške 0,1 % z dlžnej sumy príslušnej faktúry za vykonanie diela bez DPH za každý aj začatý deň omeškania.
3. Ak zhotoviteľ nedodrží objednávateľom stanovený termín na odstránenie vady reklamovanej v záručnej dobe, je povinný zaplatiť objednávateľovi zmluvnú pokutu vo výške 0,1 % z celkovej ceny diela bez DPH za každú vadu a za každý aj začatý deň omeškania s jej odstránením.
4. Ak zhotoviteľ nedodrží dohodnutý alebo stanovený termín odstránenia reklamovaných vád v záručnej dobe o viac ako štrnásť (14) dní, je objednávateľ oprávnený vadu odstrániť na náklady zhotoviteľa.
5. Uplatnenie zmluvnej pokuty voči zhotoviteľovi, úhrada alebo zápočet zmluvnej pokuty nezbavuje zhotoviteľa povinnosti dielo riadne dokončiť, ani jeho ďalších zákonných alebo zmluvných povinností, ani jeho zodpovednosti za škodu, stratu alebo ušlý zisk, ktorý vznikol objednávateľovi v súvislosti s porušením povinností zhotoviteľa. Uplatnené zmluvné pokuty sa nezapočítavajú na náhradu škody a objednávateľ je oprávnený požadovať voči zhotoviteľovi okrem zmluvnej pokuty aj náhradu škody spôsobenej porušením povinnosti, na ktorú sa vzťahuje zmluvná pokuta, a to v celom jej rozsahu.
6. Zhotoviteľ je povinný zmluvnú pokutu zaplatiť aj keď porušenie zmluvnej povinnosti nezavinil.
7. Objednávateľ je oprávnený vyúčtované zmluvné pokuty, nároky na náhradu škody a iné sankcie, ktoré eviduje voči zhotoviteľovi, jednostranne započítať na cenu diela alebo iné splatné alebo nesplatné pohľadávky zhotoviteľa voči objednávateľovi, ako aj jednostranne započítať s existujúcim alebo budúcim záväzkom a to aj z iného existujúceho alebo budúceho zmluvného vzťahu.
8. Odstúpením od zmluvy nezaniká nárok zmluvných strán na zaplatenie zmluvných sankcií a náhrady škody.

**Čl. X.**

**ZODPOVEDNOSŤ ZA VADY, ZÁRUKA**

1. Zhotoviteľ zodpovedá za to, že dielo bude vykonané riadne a včas v súlade s touto zmluvou a bude mať vlastnosti dohodnuté v tejto zmluve.
2. Zhotoviteľ zodpovedá za všetky vady, ktoré má dielo v čase odovzdania objednávateľovi (aj keď sa vada stane zjavnou až po odovzdaní diela) a v čase plynutia záručnej doby.
3. Dielo má vady, ak:
4. nie je odovzdané v požadovanej kvalite a rozsahu podľa tejto zmluvy, jej príloh a príslušných právnych predpisov,
5. má skryté vady,
6. vykazuje aj drobné vady a nedorobky, t.j. nie je vykonané v celom rozsahu riadne,
7. sú vady v dokumentoch potrebných na užívanie diela podľa tejto zmluvy,
8. má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov, alebo je dielo zaťažené inými právami tretích osôb.
9. Za skryté vady, ktoré objednávateľ nemohol zistiť pri preberaní diela, zhotoviteľ zodpovedá počas piatich (5) rokov od odovzdania diela objednávateľovi podľa § 562 ods. 2 písm. c) zákona č. 513/1991 Zb. Obchodný zákonník.
10. Záručná lehota na dielo je šesťdesiat (60) mesiacov. Záručná doba na výrobky a dodávky je daná výrobcom týchto výrobkov a dodávok. Záručná lehota začína plynúť dňom protokolárneho odovzdania diela zhotoviteľom a prevzatia diela objednávateľom, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
11. Zárukou zhotoviteľ preberá záväzok, že predmet diela bude počas záručnej lehoty riadne spôsobilý na použitie na dohodnutý účel a zachová si dohodnuté vlastnosti a kvalitu.
12. Objednávateľ sa zaväzuje uplatniť reklamáciu vady diela bezodkladne po jej zistení v písomnej forme (aj v texte e-mailu)..
13. Zhotoviteľ sa zaväzuje začať s odstraňovaním vád diela ihneď od prijatia písomnej reklamácie a odstrániť vady v lehote uvedenej objednávateľom v reklamácii, inak bez zbytočného odkladu.
14. Ak vady diela nie je možné odstrániť a vady diela nebránia v užívaní diela podstatným spôsobom, objednávateľ má nárok na primeranú zľavu z ceny diela zodpovedajúcu týmto vadám. Týmto ustanovením nie je dotknuté právo objednávateľa na náhradu škody.
15. Ak budú zistené také vady diela, ktoré budú neodstrániteľné a budú brániť v užívaní diela podstatným spôsobom, považuje sa to za podstatné porušenie zmluvy a objednávateľ má právo od zmluvy odstúpiť a zároveň mu vzniká nárok na zaplatenie zmluvnej pokuty zo strany zhotoviteľa vo výške celkovej ceny diela bez DPH dohodnutej v čl. III. bode 1 a 2. zmluvy. Uplatnením nároku na zaplatenie zmluvnej pokuty nie je dotknutý nárok objednávateľa na náhradu škody v celom jej rozsahu.

**Čl. XI.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo príslušných právnych predpisov.
2. V prípade vzniku škody porušením povinností vyplývajúcich z tejto zmluvy alebo príslušných právnych predpisov, ktorejkoľvek zmluvnej strane, má druhá strana nárok na náhradu vzniknutej škody.
3. Zodpovednosť za škodu sa riadi ustanoveniami § 373 a nasl. Obchodného zákonníka.

**Čl. XII.**

**PRECHOD VLASTNÍCTVA A NEBEZPEČENSTVO ŠKODY**

1. Vlastníkom diela počas jeho realizácie je objednávateľ.
2. Materiál a zariadenia potrebné na vykonanie diela zabezpečuje zhotoviteľ. Kúpna cena týchto vecí je súčasťou ceny diela podľa čl. III., bodu 1. a 2. tejto zmluvy. Zhotoviteľ zostáva vlastníkom týchto vecí až do ich pevného zabudovania, s výnimkou zariadení, ktorých cenu uhradil objednávateľ pred ich zabudovaním.
3. Nebezpečenstvo škody na diele, ako aj na veciach a materiáloch potrebných na vykonanie diela znáša v celom rozsahu zhotoviteľ, a to až do času protokolárneho odovzdania diela zhotoviteľom a prevzatia diela objednávateľom.

**Čl. XIII.**

**ĎALŠIE ZMLUVNÉ DOJEDNANIA**

1. Zhotoviteľ je povinný koordinovať svoju činnosť na stavenisku s činnosťou svojich prípadných subdodávateľov.
2. Zhotoviteľ  bude  riadne  vykazovať a platiť všetky zákonné poplatky, dane a iné dávky, súvisiace s vykonávaním jeho prác tak, aby predišiel sankciám, ktoré by mohli byť uplatnené voči objednávateľovi z titulu vykonania diela.
3. Objednávateľ a zhotoviteľ sa zaväzujú, že obchodné a technické informácie, ktoré im boli zverené alebo ktoré sa dozvedeli od zmluvného partnera, nesprístupnia tretím osobám bez písomného súhlasu zmluvného partnera.
4. Zhotoviteľ je povinný konať s odbornou starostlivosťou a v súlade so záujmami objednávateľa a zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo objednávateľovi spôsobiť škodu alebo ohroziť jeho záujmy, ako aj o všetkých údajoch, informáciách a dokumentoch objednávateľa, o ktorých sa dozvedel, alebo ktoré mu boli odovzdané alebo sprístupnené v súvislosti s plnením zmluvy a majú byť podľa vôle objednávateľa dôverné. Porušením povinnosti mlčanlivosti nie je poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom. Porušením povinnosti mlčanlivosti nie je poskytnutie informácií štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých zmluvné strany plnia povinnosti zo zmluvy. Zhotoviteľ nepoužije obchodné meno objednávateľa na žiadne marketingové ani reklamné činnosti bez jeho výslovného súhlasu.
5. Zhotoviteľ je oprávnený poveriť vykonaním diela iné osoby – subdodávateľov iba za podmienky, že jednotliví subdodávatelia budú vopred písomne (aj v texte e-mailu) schválení objednávateľom. Zhotoviteľ predloží objednávateľovi na schválenie zoznam subdodávateľov a uvedie údaje o subdodávateľoch v rozsahu obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Objednávateľom schválený zoznam subdodávateľov tvorí prílohu č. 4 tejto zmluvy. Ak prílohu tejto zmluvy netvorí odsúhlasený zoznam subdodávateľov, zhotoviteľ je povinný vykonávať dielo sám.
6. Ak sa počas trvania tejto zmluvy rozhodne zhotoviteľ využiť subdodávateľa alebo zmeniť niektorého z odsúhlasených subdodávateľov, alebo ak nastane zmena vyššie uvedených údajov o subdodávateľoch, je zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, požiadať objednávateľa odsúhlasenie zmeny subdodávateľa a v tejto žiadosti musí uviesť minimálne nasledovné: údaje o všetkých známych subdodávateľoch (obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
7. Ak sa zhotoviteľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom zhotoviteľ oznámi objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
8. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. poverenie subdodávateľa bez súhlasu objednávateľa), má objednávateľ právo odstúpiť od tejto zmluvy ako pre podstatné porušenie zmluvnej povinnosti a má nárok na zmluvnú pokutu vo výške 5 % z ceny diela ako aj náhradu škody, ktorá objednávateľovi v súvislosti s porušením povinnosti zhotoviteľa vznikne.

**Čl. XIV.**

**ODSTÚPENIE OD ZMLUVY**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ odstúpenie od zmluvy oznámi písomne druhej zmluvnej strane bez zbytočného odkladu, najneskôr však do pätnástich (15) dní potom, čo sa o porušení zmluvy podstatným spôsobom dozvedela.
2. Pre určenie lehoty je rozhodujúci dátum odoslania oznámenia.
3. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť v zmysle § 346 zákona č. 513/1991 Zb. – Obchodného zákonníka v znení neskorších predpisov ako pre nepodstatné porušenie zmluvnej povinnosti.
4. Ak oprávnená strana v lehote na odstúpenie od zmluvy podľa bodu 1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 1. tohto článku.
5. Objednávateľ môže odstúpiť od zmluvy ako pre podstatné porušenie aj vtedy, ak ide o  porušenie povinností v zmysle § 19 zákona o verejnom obstarávaní alebo vtedy, ak zhotoviteľ, ktorý bol vymazaný z registra partnerov verejného sektora, mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
6. Zmluva zaniká dňom doručenia oznámenia o odstúpení od zmluvy druhej zmluvnej strane.
7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy neuplatnené/uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy.
8. Pri vysporiadaní pohľadávok z titulu odstúpenia od zmluvy sa postupuje nasledovne:
9. dielo, resp. časť diela, ktoré bolo vykonané do odstúpenia od zmluvy zostáva vlastníctvom objednávateľa,
10. finančné prostriedky poskytnuté zhotoviteľovi do odstúpenia od zmluvy vysporiada objednávateľ faktúrou, ktorá bude mať náležitosti daňového dokladu a bude vystavená do štrnástich (14) dní od odstúpenia od zmluvy, pričom pre fakturáciu platia ustanovenia čl. V. tejto zmluvy,
11. zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do štrnástich (14) dní od doručenia faktúry objednávateľovi.

**Čl. XV.**

**SPRACÚVANIE OSOBNÝCH ÚDAJOV**

1. Objednávateľ ako prevádzkovateľ v súlade s nariadením Európskeho parlamentu a Rady EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov spracúva osobné údaje dotknutých osôb za účelom uzatvorenia, komunikácie a plnenia zmluvy. Dotknutými osobami sú fyzické osoby, ktoré sú zmluvnou stranou, štatutárny orgán, ak zmluvnou stranou je právnická osoba a kontaktné osoby.
2. Spracúvanie je vykonávané v rámci predzmluvných a zmluvných vzťahov a na základe plnenia zákonných povinností, najmä podľa zákona č. 40/1964 Zb. Občiansky zákonník v znení neskorších predpisov, zákona č. 513/1991 Zb. Obchodný zákonník v znení neskorších predpisov.
3. Osobné údaje kontaktných osôb sú spracúvané na základe oprávneného záujmu objednávateľa ako prevádzkovateľa.
4. Osobné údaje môžu byť poskytnuté orgánom verejnej moci na základe osobitných predpisov.
5. Zverejňovanie sa vykonáva v rozsahu a v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Cezhraničný prenos osobných údajov do tretích krajín ani medzinárodnej organizácii sa neuskutočňuje. Osobné údaje nepodliehajú profilovaniu ani automatizovanému rozhodovaniu. Osobné údaje sa uchovávajú po dobu trvania zmluvy a 10 rokov po ukončení zmluvného vzťahu, následne sa likvidujú v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
6. Dotknutá osoba je oprávnená uplatniť si práva dotknutých osôb, najmä právo na potvrdenie o spracúvaní osobných údajov, právo na prístup k osobným údajom a informáciám týkajúcich sa spracúvania osobných údajov, právo na opravu nesprávnych a právo na doplnenie neúplných osobných údajov, právo na výmaz osobných údajov, právo na obmedzenie spracúvania osobných údajov, právo na prenosnosť osobných údajov, právo namietať spracúvanie osobných údajov. Ak sa dotknutá osoba domnieva, že pri spracúvaní osobných údajov boli porušené jej práva v oblasti ochrany osobných údajov, má právo podať na Úrad na ochranu osobných údajov SR sťažnosť, resp. návrh na začatie konania. Ak dotknutá osoba má akékoľvek otázky súvisiace so spracúvaním jej osobných údajov, má právo kedykoľvek kontaktovať zodpovednú osobu prevádzkovateľa.
7. Bližšie informácie o spracúvaní osobných údajov sú dostupné na webovom sídle objednávateľa ako prevádzkovateľa.

**Čl. XVI.**

**FORMA PRÁVNYCH ÚKONOV a KOMUNIKÁCIE ZMLUVNÝCH STRÁN, DORUČOVANIE**

1. Ak text zmluvy ustanovuje písomnú formu úkonu alebo ak úkon má byť vykonaný písomne/ písomnou formou, takýto úkon sa považuje za písomný, ak je urobený v listinnej forme a vlastnoručne podpísaný oprávnenou osobou alebo urobený elektronickými prostriedkami a podpísaný kvalifikovaným elektronickým podpisom oprávnenej osoby. Ak to zmluva dovoľuje (napr. slovami „aj v texte e-mailu“), písomný úkon môže byť zmluvnej strane doručený elektronicky (e-mailom) a môže byť podpísaný mechanickým podpisom/ kópiou podpisu alebo len uvedením mena a priezviska oprávnenej osoby v texte e-mailu.
2. Objednávateľ je oprávnený doručovať dodávateľovi faktúry elektronicky v pdf. formáte alebo inom vhodnom formáte ako prílohu e-mailu na e-mailovú adresu oznámenú za týmto účelom dodávateľom, pričom kvalifikovaný elektronický podpis objednávateľa na faktúre sa nevyžaduje.
3. Listinná zásielka sa považuje za doručenú adresátovi už momentom vzniku objektívnej možnosti adresáta sa so zásielkou oboznámiť, a to aj keď sa adresát v skutočnosti o jej obsahu nedozvedel, a to aj prvým dňom uloženia zásielky na pošte z dôvodu, že adresát bol zo strany doručovateľa v čase doručovania nezastihnutý alebo odmietol zásielku prevziať alebo sa o obsahu zásielky nedozvedel z dôvodu „adresát neznámy“ a pod. Elektronická zásielka sa považuje za doručenú adresátovi jej odoslaním na e-mailovú adresu adresáta alebo zverejnením prostredníctvom elektronickej platformy pre verejné obstarávanie alebo nástroja na elektronizáciu verejného obstarávania.

**Čl. XVII.**

**ZÁVEREČNÉ USTANOVENIA**

1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
2. Ak nie je v zmluve výslovne uvedené, že ide o pracovné dni, ide o kalendárne dni.
3. Zmluvné strany sa zaväzujú oznamovať si zmeny týkajúce sa ich identifikačných a kontaktných údajov uvedených v zmluve, predmetu činnosti, vstupu do likvidácie alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade zmien údajov uvedených v záhlaví zmluvy a zmeny kontaktných údajov zmluvných strán nie je potrebné uzatvárať dodatok k zmluve.
4. Žiadna zmluvná strana nie je oprávnená postúpiť alebo previesť akékoľvek alebo všetky svoje práva alebo povinnosti vyplývajúce z tejto zmluvy na tretiu osobu bez predchádzajúceho písomného súhlasu druhej zmluvnej strany.
5. Táto zmluva a vzťahy vyplývajúce zo zmluvy alebo so zmluvou súvisiace sa riadia právnym poriadkom Slovenskej republiky. Všeobecné obchodné podmienky zmluvných strán sa na zmluvný vzťah vyplývajúci z tejto zmluvy neuplatnia.
6. Všetky spory vyplývajúce zo zmluvy alebo vzniknuté v súvislosti s ňou budú zmluvné strany riešiť predovšetkým vzájomnou dohodou. V prípade, že nedôjde k dohode, resp. k mimosúdnemu urovnaniu zmluvných strán, na rozhodovanie sporov sú príslušné súdy Slovenskej republiky podľa práva platného a účinného v Slovenskej republike.
7. Právne vzťahy zmluvných strán v tejto zmluve neupravené sa riadia právnym príslušnými všeobecne záväznými právnymi predpismi Slovenskej republiky v platnom znení, a to najmä, ale nie výlučne, zákonom č. 513/1991 Zb. Obchodným zákonníkom, zákonom č. 343/2015 Z. z. zákonom o verejnom obstarávaní a o zmene a doplnení niektorých zákonov, zákonom č. 222/2004 Z. z. o dani z pridanej hodnoty a zákonom č. 50/1976 Zb. o územnom plánovaní a stavebnom poriadku (stavebný zákon), zákonom č. 40/1964 Občianskym zákonníkom.
8. Zmeny zmluvy možno uskutočniť len písomne, na základe dodatku k zmluve, po predchádzajúcej dohode obidvoch zmluvných strán
9. Neoddeliteľnou súčasťou tejto zmluvy sú prílohy č.1 až 5:

 **Príloha č. 1** - rozpočet diela/ výkaz výmer,

 **Príloha č. 2** – projektová dokumentácia č. xxx, zo dňa xxx,

 **Príloha č. 3** - doklad o vykonaných odborných skúškach pracovníkov zhotoviteľa na zaistenie BOZP,

 **Príloha č. 4** - zoznam subdodávateľov, resp, vyhlásenie zhotoviteľa, že dielo vykoná bez subdodávateľov,

1. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
2. Zmluva je vyhotovená v štyroch (4) rovnopisoch s platnosťou originálu, dva (2) originály pre každú zmluvnú stranu.
3. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po dni, kedy bola zmluva zverejnená v centrálnom registri zmlúv (CRZ) v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
5. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

V Bratislave dňa V Bratislave dňa

Objednávateľ: Zhotoviteľ:

......................................................................... ...................................................

MARIANUM – Pohrebníctvo mesta Bratislavy xxx

Ing. Robert Kováč, MBA, riaditeľ organizácie